Meskajuca menstruacia
Dobry den, prosim Vas chcem sa informovat ci existuju namiesto injekcie na predpis aj nejake tabletky na vyvolanie  meskajucej menstruacie? Dakujem pekne za odpoved.
Dobrý deň.
Ďakujeme za Vašu otázku.
Menštruačný cyklus je kontrolovaný hormónmi. V prípade, že nie je hladina hormónov vyvážená, môže dochádzať k nepravidelnosti menštruačného cyklu. Priemerná dĺžka menštruačného cyklu je približne 28 - 35 dní a menštruačné krvácanie zvyčajne trvá od 3 do 7 dní. Ovulácia nastáva zvyčajne v polovici menštruačného cyklu. Medzi najčastejšie príčiny, ktoré môžu spôsobiť nepravidelnosť menštruačného cyklu patria výkyvy hmostnosti, obezita, problémy so štítnou žľazou, zvýšené množstvo prolaktínu v krvi, syndróm polycystických vaječníkov, niektoré lieky, stres, nekontrolovaná cukrovka, prebiehajúce ochorenie, chýbajúca ovulácia, puberta, menopauza, ale i tehotenstvo.
Na trhu nie sú dostupné voľnopredajné lieky, ktorých užitie by vyvolalo menštruáciu. Z tohto dôvodu, Vám odporúčam vyšetrenie u gynekológa, ktorý určí ďalší postup liečby.
Prajem pekný zvyšok dňa.
S pozdravom,
PharmDr. Lucia Kubáňová